b'\n_START_ARTICLE_\nJanez Bani\xc4\x8d (veterinar)\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1953 na zagreb\xc5\xa1ki Veterinarski fakulteti. Po kon\xc4\x8danem \xc5\xa1tudiju se je zaposlil v Veterinarskem znanstvenem zavodu v Ljubljani. Leta 1959 je doktoriral in se specializiral iz kirurgije na beograjski Veterinarski fakulteti. V letih 1961\xe2\x88\x921963 se je strokovno izpopolnjeval na univerzi v M\xc3\xbcnchnu. Leta 1960 je postal docent, 1966 izredni in 1977 redni profesor veterinarske kirurgije in oftalmologije na veterinarskem oddelku Biotehni\xc5\xa1ke fakultete v Ljubljani. Objavil je ve\xc4\x8d kot 100 razprav ter strokovnih in znanstvenih \xc4\x8dlankov v doma\xc4\x8dih in tujih strokovnih \xc4\x8dasopisih.'